CELEX: 62014CN0495
Language: el
Date: 2014-11-06 00:00:00
Title: Υπόθεση C-495/14: Αίτηση προδικαστικής αποφάσεως την οποία υπέβαλε το Tribunale regionale di giustizia amministrativa di Trento (Ιταλία) στις 6 Νοεμβρίου 2014 — Antonio Tita κ.λπ. κατά Ministero della Giustizia κ.λπ.

26.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/12
            
         Αίτηση προδικαστικής αποφάσεως την οποία υπέβαλε το Tribunale regionale di giustizia amministrativa di Trento (Ιταλία) στις 6 Νοεμβρίου 2014 — Antonio Tita κ.λπ. κατά Ministero della Giustizia κ.λπ.
   (Υπόθεση C-495/14)
   (2015/C 026/15)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale regionale di giustizia amministrativa di Trento (Ιταλία)
   
      Διάδικοι στην υπόθεση της κύριας δίκης
   
   
      Προσφεύγοντες: Antonio Tita, Alessandra Carlin, Piero Constantini
   
      Καθών: Ministero della Giustizia, Ministero dell’Economia e delle Finanze, Presidenza del Consiglio dei Ministri, Segretario Generale del Tribunale Regionale di Giustizia Amministrativa di Trento (TRGA)
   
      Προδικαστικό ερώτημα
   
   Αντιβαίνει στις αρχές τις οποίες καθιερώνουν η οδηγία 2007/66/ΕΚ (1) του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, και οι οδηγίες 89/665/ΕΟΚ (2) και 92/13/ΕΟΚ (3) του Συμβουλίου, όσον αφορά τη βελτίωση της αποτελεσματικότητας των διαδικασιών προσφυγής στον τομέα της σύναψης δημόσιων συμβάσεων, ιταλική νομοθετική ρύθμιση, όπως αυτή που αφορά το ενιαίο δικαστικό τέλος που θεσπίζουν τα άρθρα 9, 13, παράγραφοι 6-bis και 6-bis.1, και 14, παράγραφος 3-ter, του προεδρικού διατάγματος αριθ. 115 της 30.5.2002 (όπως τροποποιήθηκε σταδιακά με τις διαδοχικές νομοθετικές παρεμβάσεις), και το άρθρο 1, παράγραφος 27, του νόμου αριθ. 228 της 24.12.2012, τα οποία καθορίζουν σε υψηλό επίπεδο το ποσό του ενιαίου δικαστικού τέλους για την πρόσβαση στη διοικητική δικαιοσύνη σε υποθέσεις σχετικές με διαδικασίες σύναψης δημοσίων συμβάσεων;
   
      (1)  Οδηγία 2007/66/ΕΚ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, για την τροποποίηση των οδηγιών 89/665/ΕΟΚ και 92/13/ΕΟΚ του Συμβουλίου όσον αφορά τη βελτίωση της αποτελεσματικότητας των διαδικασιών προσφυγής στον τομέα της σύναψης δημόσιων συμβάσεων (ΕΕ L 335, σ. 31).
   
      (2)  Οδηγία 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων (ΕΕ L 395, σ. 33).
   
      (3)  Οδηγία 92/13/ΕΟΚ του Συμβουλίου, της 25ης Φεβρουαρίου 1992, για τον συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών (ΕΕ L 76, σ. 14).